Den 71-årige kvinde fortalte i retten, at manden, der blev 74 år, var begyndt at drikke mere efter at han var stoppet med at arbejde som 70-årig.

Dræbte sin mand: Var træt af han drak

Den dræbte, en 74-årig mand, havde en promille på over 3, da han blev dræbt.

Den 72-årige kvinde, der i august sidste år stak sin mand ihjel i deres hjem på Thit Jensens Vej i Næstved, sidder fredag i Retten i Næstved, hvor hun - ligesom i grundlovsforhøret - fortsat nægter sig skyldig i drab.

Hun erkender dog, at hun har ydet vold på sin mand med døden til følge, og i retssalen kom det fredag frem, at hun var træt af mandens alkoholforbrug.

Den 72-årige kvinde fortalte i retten, at manden, der blev 74 år, var begyndt at drikke mere efter at han var stoppet med at arbejde som 70-årig.

Han købte snaps flere steder, når han var ude at gå med hunden om formiddagen, og den dag, hvor det hele gik grueligt galt, havde manden - ifølge konen - også været af sted for at drikke om eftermiddagen.

Her var han efterfølgende kommet hjem med en cykel, der ikke var hans egen, og da kvinden spurgte ind til det, havde hun kun fået en mumlen tilbage som svar. Og derefter kammede det hele tilsyneladende over.